รัฐบาลไทย-ข่าวทำเนียบรัฐบาล-“พิมพ์ภัทรา” สั่งการ กนอ. ติดตามสถานการณ์น้ำใกล้ชิด ต้องไม่กระทบจากน้ำท่วม-น้ำแล้ง ด้าน “วีริศ” เด้งรับนโยบาย ย้ำวางแผนรับมือน้ำแล้งอีอีซีแล้ว
วันศุกร์ที่ 10 พฤศจิกายน 2566
10/11/2566
“พิมพ์ภัทรา” สั่งการ กนอ. ติดตามสถานการณ์น้ําใกล้ชิด ต้องไม่กระทบจากน้ําท่วม-น้ําแล้ง ด้าน “วีริศ” เด้งรับนโยบาย ย้ําวางแผนรับมือน้ําแล้งอีอีซีแล้ว
“พิมพ์ภัทรา” สั่งการ กนอ. ติดตามสถานการณ์น้ําใกล้ชิด ต้องไม่กระทบจากน้ําท่วม-น้ําแล้ง ด้าน “วีริศ” เด้งรับนโยบาย ย้ําวางแผนรับมือน้ําแล้งอีอีซีแล้ว ขณะที่นิคมฯ พื้นที่เสี่ยงน้ําท่วมมั่นใจรอดแน่!
“พิมพ์ภัทรา” สั่งการ กนอ. เร่งสํารวจความพร้อมรับมือสถานการณ์น้ําท่วม-น้ําแล้งในทุกนิคมอุตสาหกรรมอย่างใกล้ชิด โดยเฉพาะพื้นที่อีอีซีที่คาดการณ์ว่าอาจได้รับผลกระทบจากเอลนีโญ ด้าน “วีริศ” มั่นใจ ทุกนิคมอุตสาหกรรมบริหารจัดการสถานการณ์ได้ตามแผน แม้ปีนี้ปริมาณฝนมากกว่าปีก่อน สั่งเฝ้าระวังและติดตามสถานการณ์ตลอด 24 ชั่วโมง โดยเฉพาะนิคมอุตสาหกรรมในพื้นที่เสี่ยง เชื่อสถานการณ์ภัยแล้ง ไม่กระทบนิคมฯ หลังน้ําในอ่างฯ หลักระยอง-ชลบุรี ยังมีใช้เพียงพอถึงปีหน้า
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ขอให้ทุกหน่วยงานในกระทรวงอุตสาหกรรม ติดตามสถานการณ์น้ําอย่างใกล้ชิด ทั้งสถานการณ์น้ําท่วม – น้ําแล้ง โดยเฉพาะในพื้นที่เสี่ยง ภายหลังนายกรัฐมนตรีได้ประชุมติดตามสถานการณ์การบริหารจัดการน้ํา โดยให้ทุกกระทรวงที่เกี่ยวข้องติดตามสถานการณ์อย่างใกล้ชิด โดยเฉพาะภาคอุตสาหกรรม ต้องไม่ได้รับผลกระทบหรือได้รับผลกระทบให้น้อยที่สุด ซึ่งถือเป็นนโยบายหลักของรัฐบาลนี้ในการกระตุ้นการลงทุนจากต่างประเทศ เพราะหากได้รับผลกระทบจากสถานการณ์ น้ําท่วม หรือสถานการณ์ภัยแล้ง อาจจะส่งผลให้นักลงทุนเกิดความลังเลจนทําให้การลงทุนหยุดชะงักได้
“ได้สั่งการให้ กนอ. เตรียมมาตรการป้องกันทั้ง 2 สถานการณ์ เพื่อลดผลกระทบจากความเสียหายที่อาจเกิดขึ้นกับผู้ประกอบการและประชาชนในพื้นที่ โดยเฉพาะสถานการณ์น้ําท่วมที่ปัจจุบันส่งผลกระทบไปแล้วหลายจังหวัด อาทิ ตาก สุโขทัย กาฬสินธุ์ ยโสธร อุบลราชธานี และปราจีนบุรี รวมทั้งขอให้กําชับไปยังนิคมอุตสาหกรรมทั้ง 68 แห่งทั่วประเทศ ให้ติดตามและเฝ้าระวังการเกิดน้ําท่วมฉับพลัน โดยเฉพาะพื้นที่ที่มีความเสี่ยง เช่น นิคมอุตสาหกรรมบางปะอิน นิคมอุตสาหกรรมบ้านหว้า (ไฮเทค) และนิคมอุตสาหกรรมนครหลวง ที่ตั้งอยู่ในพื้นที่จังหวัดพระนครศรีอยุธยา ซึ่งเป็นพื้นที่ราบลุ่มต่ําและติดแม่น้ําเจ้าพระยา รวมถึงนิคมอุตสาหกรรมบางปู จังหวัดสมุทรปราการ หากเกิดน้ําทะเลหนุนร่วมกับปริมาณฝนในพื้นที่มาก ซึ่งอาจจะมีความเสี่ยงที่จะเกิดการระบายน้ําได้ช้า รวมทั้งยังอยู่ใกล้กับชุมชนอีกด้วย อย่างไรก็ตาม สําหรับสถานการณ์ภัยแล้งในพื้นที่อีอีซีนั้น ได้รับรายงานว่า กนอ. มีมาตรการเตรียมรับมือเป็นที่เรียบร้อยแล้ว”นางสาวพิมพ์ภัทรา กล่าว
นายวีริศ อัมระปาล ผู้ว่าการ กนอ. กล่าวว่า กนอ. พร้อมดําเนินการตามนโยบายของ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ทันที โดยความกังวลเรื่องสถานการณ์น้ําท่วมในพื้นที่นิคมอุตสาหกรรมนั้น ขณะนี้ยังมีความเสี่ยงยังอยู่ในระดับค่อนข้างต่ํา เนื่องจากนิคมอุตสาหกรรมเกือบทุกแห่งมีเขื่อนกั้นน้ําและระบบสูบน้ําที่ดี มีการก่อสร้างเขื่อนและปรับปรุงระบบระบายน้ําในนิคมอุตสาหกรรมทุกแห่ง เพื่อป้องกันการเกิดน้ําท่วมซ้ําซาก และไม่ให้กระทบต่อความเชื่อมั่นของผู้ประกอบการ นอกจากนี้ ได้สั่งการให้ทุกนิคมฯ เข้าช่วยเหลือชุมชนในการขุดลอกคูคลอง กําจัดวัชพืช เตรียมเครื่องสูบน้ํา และประสานงานกับหน่วยงานในท้องถิ่นด้วย อย่างไรก็ตาม ในส่วนของนิคมอุตสาหกรรมบางปู ที่คาดการณ์ว่าจะสร้างเขื่อนป้องกันน้ําท่วมแล้วเสร็จในปี 2567 นั้น ได้สั่งการให้ติดตามสถานการณ์อย่างใกล้ชิดหากมีฝนตกหนัก เพื่อป้องกันปัญหาที่อาจจะเกิดขึ้นจากการระบายน้ําไม่ทัน ขณะนี้ ได้สั่งการทุกนิคมอุตสาหกรรมให้ดําเนินการตามแนวทางการบริหารจัดการปัญหาน้ําท่วมในนิคมอุตสาหกรรมอย่างเคร่งครัด คือ 1.ติดตามสภาพอากาศจากกรมอุตุนิยมวิทยาอย่างใกล้ชิด 2.คาดการณ์ปริมาณฝนในพื้นที่อย่างต่อเนื่อง 3.ตรวจสอบและซ่อมแซมบํารุงรักษาเครื่องสูบน้ํา รวมถึงเครื่องกําเนิดไฟฟ้าสํารองที่มีอยู่ให้ใช้งานได้ 100 เปอร์เซ็นต์ 4.พร่องน้ําภายในพื้นที่นิคมอุตสาหกรรมฯ ให้อยู่ในระดับต่ําสุด เพื่อเป็นพื้นที่แก้มลิงรองรับน้ํา 5.ประสานจัดเตรียมเครื่องสูบน้ําเคลื่อนที่สํารองจากภายนอก ทั้งแบบใช้น้ํามันและแบบใช้ไฟฟ้า เข้ามาสนับสนุนทันทีที่มีการร้องขอ 6.สื่อสารให้ผู้ประกอบการในนิคมอุตสาหกรรม รวมทั้งผู้เกี่ยวข้อง ทราบถึงสถานการณ์ล่าสุดอย่างต่อเนื่อง 7.กําหนดให้ทุกนิคมอุตสาหกรรมซ้อมแผนฉุกเฉินรองรับอุทกภัยเป็นประจํา และ 8.กรณีที่มีความเสี่ยงว่าจะเกิดอุทกภัย ให้รีบรายงานผู้ว่าการ กนอ. และผู้บริหาร กนอ. ทราบอย่างต่อเนื่องจนกว่าสถานการณ์จะยุติ
“มั่นใจว่ามาตรการทั้งหมดของ กนอ. จะรับมือสถานการณ์ฝนตกหนักได้อย่างมีประสิทธิภาพ สร้างความเชื่อมั่นให้กับผู้ประกอบการในนิคมฯ ทุกแห่ง รวมทั้งชุมชนโดยรอบได้ ขณะที่สถานการณ์ภัยแล้งจากปรากฏการณ์เอลนีโญ กนอ. ยังคงติดตามสถานการณ์น้ําในภาคตะวันออกอย่างใกล้ชิด ซึ่งจากรายงานสถานการณ์ล่าสุดนั้น ปริมาณน้ําในอ่างเก็บน้ําหลักที่สําคัญในพื้นที่จังหวัดระยอง 3 อ่าง ประกอบด้วย อ่างเก็บน้ําดอกกราย อ่างเก็บน้ําหนองปลาไหล และอ่างเก็บน้ําคลองใหญ่ ปริมาณน้ํายังมีเพียงพอ ขณะเดียวกันช่วงที่ผ่านมามีฝนตกบ่อยครั้ง ทําให้มีปริมาณน้ําเพิ่มขึ้นอีกด้วย อย่างไรก็ตาม กนอ. ยังจัดหาแหล่งน้ําสํารองเพื่อเตรียมไว้สําหรับใช้ในนิคมอุตสาหกรรมอีกด้วย โดยหารือร่วมกับภาคเอกชน เพื่อวางแผนรับมือภัยแล้งในพื้นที่อีอีซีไว้แล้ว” ผู้ว่าการ กนอ. กล่าวปิดท้าย